PASCHALIS Episcop9 seruus seruorū Dei, charissimo filio PONTIO Cluniac. Abbati, eiusque successoribus, regulariter substituendis in perpetuum. Apostolicæ Sedis auctoritate debitoque compellimur, pro vniuersarum Ecclesiarum statu satagere,  earum maxime quieti, quo Sedi eidem specialius adhærent, ac tanquam iure proprio subiectæ sunt,  ampliori religionis eminent gratia, auxiliante Domino prouidere. Eapropter petitionibus tuis, fili in Christo charissime PONTI, non immerito censuimus annuendum, vt Cluniacense Monasterium, cui Deo auctore præsides, Apostolicæ Sedis priuilegio muniremus. Illas igitur possessiones, quæ tuæ prælationis tempore acquisitæ sunt,  ab Episcopis traditæ, vel per Episcopos confirmatæ, nos tibi, tuisque successoribus,  per nos eidem Cluniacensi Monasterio confirmamus. In Normannia videlicet Ecclesiā SS. Cosmæ  Damiani, in Episcopatu Constantiensi. In Anglia Ecclesiam S. Trinitatis de Lentona, in castro Notingahant. In Episcopatu Bisuntino Monasterium de Alta-petra,  Monasterium de Valle-clusa. In Episcopatu Tolosano Monasterium S. Columbæ. In Mindoniensi Ecclesiam sancti Martini de Negdal. In Auriensi Ecclesiam S. Vincentij de Palumbario. In Astoricensi Ecclesiam S. Saluatoris de Valle-viridi. Præterea quæcumque prædia, quascumque possessiones in futurum concessione Pontificum, liberalitate Principum, vel oblatione fidelium, iuste atque canonice poteritis adipisci, firma vobis, vestrisque successoribus,  illibata permaneant. Decernimus ergo, vt nulli omnino hominum liceat idem Monasterium temere perturbare, aut eius possessiones auferre, vel ablatas retinere, minuere, vel temerariis vexationibus fatigare, sed omnia integra conseruentur, eorum, pro quorum sustentatione  gubernatione concessa sunt, vsibus omnimodis profutura. Si qua igitur in futurum Ecclesiastica quælibet, secularisue persona hanc nostræ constitutionis paginam sciens, contra eam temere venire tentauerit, secundo tertioue commonita, si non satisfactione congrua emendauerit, potestatis honorisque sui dignitate careat,  a sacratissimo corpore ac sanguine Dei,  Domini nostri Redemptoris aliena fiat, atque in extremo examine districtæ vltioni subiaceat. Cunctis autem eidem loco iusta seruantibus sit pax Domini nostri Iesu Christi, quatenus  hic fructum bonæ actionis percipiant,  apud districtum Iudicem præmia æternæ pacis inueniant, Amen. Ego Paschalis Catholicæ Ecclesiæ Episc. ff. Datum Anagniæ per manum Ioannis S. R. E. Diaconi Cardinalis ac Bibliothecarij, VII. Idus Nouembr. Indict. VIII. Incarnationis Dominicę anno MCXIIII. Pontificatus autem domni Paschalis secundi Papæ XVI.